stanford-oval/wikipedia huggingface dataset:
Mican vesivoimalaitos

| Mican voimalaitos |
| --- | --- |
 Voimalaitos ilmakuvassa huhtikuussa 2001.
Tyyppi:  vesivoimalaitos
Teho:  2 805 MW
Tuotanto:  6 028 GWh (2015)
Pudotuskorkeus:  240 m
Omistaja:  BC Hydro
Valmistunut:  29. maaliskuuta 1973
Sijainti:  Mica Creek, Kanada
Koordinaatit:  52°04′40″N, 118°33′59″W
Joki:  Columbia
Mican voimalaitos (engl. Mica Dam) on BC Hydron operoima vesivoimalaitos Columbiajoessa 145 kilometriä Brittiläisen Kolumbian Revelstoken kaupungista pohjoiseen. Vuonna 1964 solmitun Columbia-joen sopimuksen mukainen voimalaitos valmistui vuonna 1973. Laitoksen kaksi ensimmäistä turbiinia aloittivat sähkötutannon vuonna 1976, ja kaksi seuraavaa vuotta myöhemmin. Voimalaitos oli alkuun varustettu neljällä turbiinilla, joiden yhteisteho oli 1 805 megawattia. Viides turbiini kytkettiin verkkoon tammikuussa 2015. Kuudes turbiini kytkettiin verkkoon vielä saman vuoden joulukuussa, nostaen voimalaitoksen tehon 2 805 megawattiin. Laitos tuotti 6 028 gigawattituntia sähköä vuonna 2015. Voimalaitoksen padon taakse jää Kinbasket-järvi.
Voimalaitoksen ohijuoksutusportit.
Aiheesta muualla

Kuvia tai muita tiedostoja aiheesta Mican vesivoimalaitos Wikimedia Commonsissa
Moacir Silva

Moacir Silva (s. 16. heinäkuuta 1954 São José dos Campos) on brasilialainen roomalaiskatolinen arkkipiispa. Hänet vihittiin papiksi São José dos Camposin hiippakuntaan 6. joulukuuta 1986 ja nimitettiin sen johtoon 20. lokakuuta 2004. Piispaksi vihkiminen seurasi 11. joulukuuta. Pääkonsekraattorina toimi José Nelson Westrupp, jota avustivat Raymundo Damasceno Assis ja Dimas Lara Barbosa.
Silva sai 24. huhtikuuta 2013 nimityksen Ribeirão Preton arkkipiispaksi.
Moana

Moana on:
Moana, lähiö Adelaidessa, Australiassa
Moana Hotel, hotelli Havaijilla
Moana, dokumenttielokuva vuodelta 1926
Moana, Disneyn animaatioelokuva vuodelta 2016
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Moana”, voi hakea sivunnimihaulla, laajalla sivunnimihaulla tai tekstihaulla.
Micco

Miccon sijainti Brevardin piirikunnassa.
Micco on Yhdysvalloissa Floridassa sijaitseva CDP, väestönlaskennassa asuinalueeksi määritelty paikka. Se kuuluu Brevardin piirikuntaan. Vuoden 2010 laskennan mukaan asukkaita on 9 052. Alueen postinumero on 32976.
Maantiede

Micco sijaitsee kohdassa 27°52′39″ N, 80°30′52″ W. Sen pinta-ala on 25,6 neliökilometriä, josta maata on 19,7 neliökilometriä. Alue sijaitsee seitsemän metriä merenpinnan yläpuolella.
Meliteieís

| Meliteieís Μελιτειείς |
| --- | --- |
 Näkymä Chlomóksen kylästä.
 Kunnallisyksikön sijainti
 Meliteieís
 Koordinaatit: 39°29′N, 19°54′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Korfu
Kunta:  Etelä-Korfu
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  320111
Väkiluku (2011):  5 106
Aikavyöhyke:  UTC+2
 – Kesäaika:  UTC+3
Rekisterikilpi:  KY
Infobox OKVirheellinen NIMI-arvo: 
Meliteieís (kreik. Μελιτειείς; myös Melitiís; virallisesti Δημοτική Ενότητα Μελιτειέων, Dimotikí Enótita Meliteiéon) on yksi Etelä-Korfun kunnan kunnallisyksiköistä ja entinen itsenäinen Kreikan kunta. Se sijaitsee Korfun alueyksikössä Jooniansaarten alueella. Kunnallisyksikön väkiluku on 5 106 (vuonna 2011).
Chlomóksen kylää.
Meliteieís käsittää alueen Korfun saaren eteläisissä keskiosissa. Sen suurin asutus on Ágios Matthaíoksen kylä. Meliteieís oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Korfun kunnaksi yhdessä Achílleion, Ágios Geórgioksen, Ereikoússan, Esperíeen, Faíakeen, Kassopaían, Korfun kaupungin, Korissían, Lefkímmin, Mathrákin, Othonoín, Palaiokastrítsan, Parélioin ja Thinálin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Etelä-Korfun kuntaa.
Kunnallisyksikön osat

Meliteieíin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Matthaíos | Ágios Matthaíos | 1 088 |
| Ágios Matthaíos | Chalikoúnas | 81 |
| Ágios Matthaíos | Skála | 21 |
| Áno Pavliána | Áno Pavliána | 442 |
| Áno Pavliána | Paramónas | 36 |
| Chlomatianá | Chlomatianá | 347 |
| Chlomatianá | Káto Spílaio | 51 |
| Chlomatianá | Mesongí | 104 |
| Chlomatianá | Vragkaniótika | 182 |
| Chlomós | Ágios Dimítrios | 88 |
| Chlomós | Chlomós | 357 |
| Chlomós | Línia | 273 |
| Chlomós | Psarás | 152 |
| Káto Pavliána | Káto Pavliána | 125 |
| Moraḯtika | Episkopianá | 261 |
| Moraḯtika | Moraḯtika | 553 |
| Pentáti | Pentáti | 262 |
| Strongylí | Ágios Ioánnis Peristerón | 27 |
| Strongylí | Strongylí | 448 |
| Vouniatádes | Vouniatádes | 208 |
Yhteensä: 5 106
Matsue

| Matsue-shi (松江市) |
| --- | --- |
 Ylhäältä vasemmalta: Kumano-taisha, Yaegaki-jinja, Miho-jinja, Matsuen linna, Yomegashiman saari Shinjijärvellä, Tamatsukuri onsen, Mihonosekin majakka ja yönäkymä kaupunkiin.
 lippu
 Matsuen sijainti Shimanen prefektuurissa
 Koordinaatit: 35°28′05″N, 133°02′55″E 
Valtio:  Japani
Alue:  Chūgoku (San’in)
Prefektuuri:  Shimanen prefektuuri
Hallinto:  
 – Pormestari:  Masataka Matsuura
Pinta-ala:  
 – Kokonaispinta-ala:  573,01 km²
Väkiluku (2014):  205 774
 – Väestötiheys:  359,1 as./km²
Symbolit:  
 – Puu:  Mänty ja kirsikka
 – Kukka:  Kamelia ja Paeonia suffruticosa
 – Kala:  Cyrenidae ja tai
 
 http://www.city.matsue.shimane.jp/ 
Infobox OKVirheellinen NIMI-arvo: 
Matsue (jap. 松江市, Matsue-shi) on Shimanen prefektuurin pääkaupunki Chūgokun alueella Honshūn saarella Japanissa. Se sijaitsee prefektuurin koillisosassa Japaninmeren rannalla Shinjijärven ja Nakaumijärven välissä. Järvet toisiinsa liittävä Ōhashijoki kulkee kaupungin halki. Matsuessa on 205 774 asukasta (vuonna 2014) ja sen pinta-ala on 573,01 neliökilometriä. Se on valittu yhdeksi Japanin erityiskaupungeista.
Matsuen alue kehittyi jo varhain Izumon pyhäkön läheisyyden ansiosta. Kaupungin nimi on peräisin vuodelta 1611, kun Horio Yoshiharu perusti paikalle linnan ja alkoi kutsua paikkaa nimellä Matsue. Edo-kaudella se kukoistikin linnakaupunkina. Vuonna 1889 Japanin kunnallishallinnon perustamisen myötä Matsuesta tehtiin kaupunki; tällöin siellä oli noin 35 000 asukasta ja sen pinta-ala oli 4,78 neliökilometriä. Kaupungin alue on kasvanut vähitellen kuntaliitosten myötä.
Lukuisten vesialueiden ja -reittien vuoksi Matsuelle on annettu lempinimi ”veden pääkaupunki” (jap. 水の都, mizu no miyako). Kaupungin merkittävimpiin nähtävyyksiin kuuluvat Matsuen linna, joka on yksi kahdestatoista alkuperäisessä asussaan säilyneestä japanilaisesta linnasta, ja japaniin asettuneen kirjailijan Lafcadio Hearnin kotimuseo. Samalla alueella linnan ympärillä (Shiominawate-katu) on runsaasti perinteistä arkkitehtuuria ja yleisölle avattu hyvin säilynyt samuraitalo. Kaupungin toisella puolella Ōhashijoen eteläpuolella on laaja temppelialue (teramachi) ja Shinjijärven rannalla Kiyonori Kikutaken suunnittelema Shimanen prefektuurin taidemuseo. Kauempana keskustasta sijaitsevat esimerkiksi Tamatsukurin kuumien lähteiden alue ja Sadan pyhäkkö, jonka nō-tanssi on otettu Unescon aineettoman kulttuuriperinnön luetteloon.
Kuvia

Matsuen linna
Japanin kansallisaarre, Lafcadio Hearnin vanha talo
Matsudaira Munenobun monumentti
Yūshi-enin puutarha
Shimanen taidemuseo
Aiheesta muualla

Kuvia tai muita tiedostoja aiheesta Matsue Wikimedia Commonsissa
Kaupungin internetsivut (Arkistoitu – Internet Archive) (japaniksi)
Visit Matsue (englanniksi) (japaniksi) (ranskaksi) (kiinaksi) (koreaksi)
Magnus Bahne

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. maaliskuuta 1979 (ikä 45)
Syntymäpaikka: Kaarina, Suomi
Pelipaikka: maalivahti
Pituus: 188 cm
Junioriseurat
1991–1994: KaaPo
1995–1998: FC Inter
Seurat
| Vuodet | Seura | O | (M) |
| 1997 | VG-62 | 11 | (0) |
| 1998–2006 | FC Inter | 201 | (0) |
| 2001 | → VG-62 | 5 | (0) |
| 2007–2009 | Halmstads BK | 65 | (0) |
| 2010 | Assyriska FF | 27 | (0) |
| 2011–2015 | FC Inter | 130 | (0) |
| Yhteensä | Yhteensä | 439 | (0) |
Maajoukkue
| 1999–2001 | Suomi U21 | 7 | (0) |
| 2000 | Suomi | 2 | (0) |
 Seurajoukkueuran tilastot kattavat vain kansalliset sarjat.
Magnus Bahne (s. 15. maaliskuuta 1979 Kaarina) on uransa lopettanut suomalainen jalkapallomaalivahti. Bahne edusti suurimman osan urastaan FC Inter Turkua, jonka riveissä hän pelasi 14 kauden ajan.
Ura

Bahne teki ensiesiintymisensä Veikkausliigassa 9. toukokuuta 1999 ottelussa FC Jazzia vastaan. Kaudella 2001 Englannin Valioliigan seura Charlton Athletic kutsui hänet viikon testileirille ja kaudella 2005 hän vieraili norjalaisen Fredrikstadin testileirillä, mutta jäi kuitenkin ilman sopimusta. Bahne kävi myös kaudella 2006 norjalaisen IK Startin leirillä, mutta sopimusta ei kuitenkaan syntynyt.
Kaudeksi 2007 Bahne siirtyi Allsvenskanin Halmstad BK:hon ilmaisella siirrolla. Hän nousi heti joukkueessaan ykkösmaalivahdiksi ja häntä pidettiin myös yhtenä parhaimmista Allsvenskan-maalivahdeista. Loukkaantuminen elokuussa 2007 kuitenkin pilasi Bahnen loppukauden.
Vuonna 2010 Bahne siirtyi sarjatasoa alemmaksi Superettanissa pelanneen Assyriska FF:n riveihin. Vuonna 2011 Bahne palasi takaisin Suomeen ja FC Interiin, kun hän solmi marraskuussa 2010 seuran kanssa vuoden mittaisen sopimuksen.
Bahne edusti Suomen jalkapallomaajoukkuetta kahdesti, pelaten otteluissa Thaimaata ja Viroa vastaan vuonna 2000.
Yksityiselämä

Hänen veljensä on näyttelijä Martin Bahne.
Mieliäissuo

| Mieliäissuo> Natura 2000 -alue: FI0100073.Suojelun perusteet |
| --- | --- |
Aluetyyppi:  SCI
Luontodirektiivin luontotyypit:  keidassuo
Sijainti ja koko
Koordinaatit:  60°48′N, 025°52′E
Kunta:  Orimattilan kaupunki
Kartta:  Maanmittauslaitoksen karttapaikka
Pinta-ala:  170 hehtaaria
Vastuutaho:  Luonnonvarakeskus
Suojellut lajit
Mieliäissuo on Natura-2000 -luonnonsuojelualue, mikä käsittää myös Kairessuon sekä niiden välisen kapean, metsäisen kannaksen. Suot ovat tyypiltään edustavia Rannikko-Suomen kermikeitaita. Soiden keskellä on puuttomia, karuja nevoja ja reunoilla erilaisia rämeitä ja korpia. Kairessuo on täysin luonnontilainen suo ja Mieliäissuokin melko luonnontilainen.
Kansainvälisen luonnonsuojeluliiton, IUCN:n, World Database on Protected Areas:n tietokannan mukaan Mieliäissuon luonnonsuojelualue ilmoitettiin 1996 perustetuksi alueeksi.
Mieliäissuo on myös amatööriradion luontolähetyskohde OHFF-0256, Mieliäissuo.
Miria

| Miria |
| --- | --- |
 Miria
 Koordinaatit: 11°40′30″N, 6°10′0″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Väkiluku (2009):  10 000
Infobox OKVirheellinen NIMI-arvo: 
Miria on maalaiskunta Sikasson alueen Sikasson piirissä Malissa. Sen keskuskylä Doumanani sijaitsee 95 kilometriä Sikassosta luoteeseen. Kunnassa on 10 000 ja keskuskylässä 2 800 asukasta (vuonna 2009).
Mirian kunta rajoittuu pohjoisessa Sikasson piirin Tellan ja Sanzanan, idässä Doumanaban ja Tiankadin, etelässä Kofanin ja Blendion ja lännessä Dembelan kuntiin. Maisemaa leimaavat tasangot ja matalat kukkulat. Vesistöjä ovat Mani, Yiringossa ja sadekauden jälkeen kuivuva Koba.
Kuntaan kuuluu viisi kylää. Asukkaat ovat senufoja, bambaroita ja fulbeja. Islam ja kristinusko valtaavat alaa animismilta.
Seudun liikenneyhteydet ovat heikot. Pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, durra ja hirssi. Kotieläimiä ovat naudat, lampaat ja vuohet.
Matti Lackman

Pentti Matti Sakari Lackman (s. 24. helmikuuta 1948 Simo) on oululainen filosofian tohtori, dosentti ja Oulu-opiston entinen rehtori.
Henkilöhistoria

Matti Lackman syntyi maanviljelijä Aarne Lackmanin ja emäntä Eila Miettusen perheeseen. Hänen puolisonsa vuodesta 1974 on pankkitoimihenkilö Eija Snellman. Lackman kirjoitti ylioppilaaksi Kemin lyseosta 1969, valmistui filosofian kandidaatiksi Oulun yliopistosta 1976 ja väitteli filosofian tohtoriksi Jyväskylän yliopistosta 1985 aiheenaan Suomen kommunistisen puolueen suhde talonpoikaiskysymykseen ja talonpoikaisliikkeisiin 1918–1939.
Lackman on Oulun yliopiston, Turun yliopiston ja Joensuun yliopiston dosentti. Hänelle myönnettiin professorin arvonimi vuonna 2008. Oulu-opiston rehtoriksi hänet valittiin 1983,  hän jäi eläkkeelle tehtävästä vuonna 2013. Lackman on tutkinut muun muassa jääkäriliikettä ja Suomen valtiollisen poliisin historiaa.
Teokset

Svenska frivilligkåren pohjoista puolustamassa.  Oulu:  Oulun yliopisto, historian laitos, 1976.
toim. Matti Lackman: Scripta historica VI.  Oulu:  Oulun historiallinen seura, 1980.
Suomen kommunistisen puolueen illegaalinen lehdistö Pohjois-Suomessa 1930-luvulla.  Oulu:  Kansan tahto, 1983.  ISBN 951-99478-0-9.  (esitelmä, eripainos Kansan Tahto)
toim. Matti Lackman: Scripta historica VIII.  Oulu:  Oulun historiallinen seura, 1983.
Taistelu talonpojasta: Suomen kommunistisen puolueen suhde talonpoikaiskysymykseen ja talonpoikaisliikkeisiin 1918-1939.  Oulu:  Pohjoinen, 1985.  ISSN 0358-710X.  ISBN 951-749-019-4.  Väitöskirja Jyväskylän yliopisto (Scripta historica 10)
Matti Lackman, Reijo Heikkinen: Korpikansan kintereillä: Kainuun työväenliikkeen historia.  Kajaani:  Kainuun työväenliikkeen historiatoimikunta, 1986.  ISBN 951-99779-2-9.
toim. Seija Fyrstén ja Matti Lackman: 80 vuotta oululaista aikuiskasvatusta – Oulun työväenopisto 1907–1987.  Oulu:  Oulun työväenopisto, 1987.  ISBN 951-99883-7-8.
Kommunistien salainen toiminta Tornionlaaksossa 1918–1939.  Oulu:  Pohjoinen, 1991.  ISSN 0358-710X.  ISBN 951-749-146-8.  (Scripta historica 16)
Raahen tienoon historia 3, Raahen kaupunki, Pattijoen (Salon emäseurakunnan), Saloisten ja Vihannin kunnat sekä seurakunnat 1870-luvulta vuoteen 1975.  Raahe:  Raahen kaupunki, 1991.  ISBN 952-90-3526-8.
75 vuotta Pohjanmaan kautta: Pohjanmaan kauppiaiden osakeyhtiö – Pohjanmaa Oy 1917–1992.  Oulu:  Pohjanmaa, 1992.  ISBN 952-90-3821-6.
Jahvetti Moilanen – läskikapinan johtaja: poliittinen elämäkerta (1881–1938).  Oulu:  Oulun historiaseura, 1993.  ISSN 0358-710X.  ISBN 951-96266-2-X.  (Scripta historica 20)
Matti Lackman, Ilpo Kemppainen, Juha Pisto: Jääkärit marssivat: kainuulaista sotahistoriaa.  Kajaani:  Kajaanin kaupunki, 1993.  ISBN 951-800-189-8.  (Kainuun museon julkaisuja)
toim. Matti Lackman: Jääkärimuistelmia.  Otava, 1994.  ISBN 951-1-13498-1.
Matti Salo, Matti Lackman: Oulun yliopiston historia 1958–1993.  Oulu:  Oulun yliopisto, 1998.  ISBN 951-42-5017-6.
Suomen vai Saksan puolesta? jääkäreiden tuntematon historia.  Otava, 2000.  ISBN 951-1-16158-X.
Matti Lackman ym., toim. Mauno Hiltunen: Muhoksen kunnan historia 1865–1995.  Muhos:  Muhoksen kunta, 2002.  ISBN 952-91-4544-6.
Esko Riekki (1891–1973): jääkärivärväri, Etsivän Keskuspoliisin päällikkö, SS-pataljoonan luoja.  Suomalaisen Kirjallisuuden Seura, 2007.  ISSN 0073-2559.  ISBN 978-951-746-817-6.  (Historiallisia tutkimuksia 232)
Sotavankien pako Muurmannin ratatyömaalta 1915–1918.  Suomalaisen Kirjallisuuden Seura, 2012.  ISSN 0073-2559.  ISBN 978-952-222-389-0.  (Historiallisia tutkimuksia 261)
Kullervo Manner – kumouksellisen muotokuva.  Somero:  Amanita, 2017.  ISBN 978-952-5330-84-7.
L’atleta fantasma

| L’atleta fantasma |
| --- | --- |
 Elokuvan mainosjuliste.
Ohjaaja:  Raimondo Scotti
Käsikirjoittaja:  Renée De Liot
Tuottaja:  Alfonso De Giglio
Pääosat:  Mario Guaita-Ausonia, Elsa Zara
Valmistustiedot
Valmistusmaa:  Italia
Tuotantoyhtiö:  De Giglio Film
Ensi-ilta:  1919
Kesto:  85 min.
Alkuperäiskieli:  mykkäelokuva
Aiheesta muualla
IMDb 
DBCult
Infobox OKNimi-testi OK: 
L’atleta fantasma (”Aaveatleetti”) on vuonna 1919 valmistunut italialainen mykkäelokuva. Raimondo Scottin ohjaaman seikkailuelokuvan pääosia esittävät Mario Guaita-Ausonia ja Elsa Zara.
Juoni

Harry Audersen kosiskelee rikkaan Ladimoorin tytärtä Jennyä, mutta tämä on kiinnostuneempi salaperäisen aaveatleetin urotöistä. Jennyn isä päättää ostaa tyttärelleen kultaisen rintakorun, jonka kaksi antiikkikauppiasta yrittää varastaa. Aaveatleetin väliintulo estää roistojen suunnitelmat, mutta nämä kaappaavat Jennyn ja houkuttelevat ansaan myös naamioidun sankarin. Jenny onnistuu vapauttamaan aaveatleetin ja tunnistaa tämän ujoksi kosijakseen.
Näyttelijät

| 0 | 1 | 2 |
| --- | --- | --- |
|  Mario Guaita-Ausonia  | … |  Harry Audresen / aaveatleetti   |
|  Elsa Zara  | … |  Jenny Ladimoor   |
|  Gaetano Rossi  | … |     |
|  Dino Bonaiuti  | … |     |
Tuotanto ja kritiikki

Torinolaisen De Giglio Filmin tuottama L’atleta fantasma on ainoa säilynyt esimerkki voimamiesrooleihin erikoistuneen Mario Guaita-Ausonian ja hänen käsikirjoittajavaimonsa Renée De Liotin noin viidestätoista mykkäelokuvasta. Se kuuluu Macisten innoittamien voimamieselokuvien sarjaan, mutta sen naamioitu sankari on esikuvaansa hienostuneempi ja muistuttaa Arsène Lupinin kaltaisia ranskalaisen populaarikulttuurin hahmoja. Naispääosan aktiivinen rooli tuo mieleen amerikkalaisten seikkailusarjojen lannistumattomat sankarittaret.
Aikalaiskritiikki kiitti elokuvaa vauhdikkaaksi, jännittäväksi ja hauskaksi. Sen ansioiksi mainittiin myös viehättävä rakkaustarina sekä vartaloltaan esteettisen Guaita-Ausonian tyylikäs näyttelijäsuoritus. Aaveatleetin seikkailut jatkuivat vuonna 1921 valmistuneessa La mascotte di Spartassa.
Elokuvan ranskankielinen kopio on säilynyt Italian kansallisessa elokuvamuseossa Torinossa. Siitä on laadittu myös musiikilla ja englanninkielisellä käännöksellä varustettu versio.
Aiheesta muualla

L’atleta fantasma Internet Movie Databasessa (englanniksi)
Mieterunous

Mieterunous eli mietelyriikka on se lyriikan laji, missä miete vie voiton tunteesta. Sen eri lajeja ovat elegia, epigrammi ja sisällyksensä puolesta myös sonetti.
Mikafungiini

| --- | --- |


Mikafungiini
Systemaattinen (IUPAC) nimi
[5-[(1S,2S)-2-[(3S,6S,9S,11R,15S,18S,20R,21R,24S,25S,26S)-3-[(1R)-3-amino-1-hydroksi-3-oksopropyyli]-11,20,21,25-tetrahydroksi-15-[(1R)-1-hydroksietyyli]-26-metyyli-2,5,8,14,17,23-heksaokso-18-[[4-[5-(4-pentoksifenyyli)-1,2-oksatsol-3-yyli]bentsoyyli]amino]-1,4,7,13,16,22-heksa-atsatrisyklo[22.3.0.09,13]heptakosan-6-yyli]-1,2-dihydroksietyyli]-2-hydroksifenyyli]vetysulfaatti
Tunnisteet
CAS-numero: 235114-32-6
ATC-koodi: J02AX05
PubChem CID: 477468
DrugBank: DB01141
Kemialliset tiedot
Kaava: C56H71N9O23S 
Moolimassa: 1270,288
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: < 10 %
Proteiinisitoutuminen: > 99 %
Metabolia: hepaattinen
Puoliintumisaika: 10-17 tuntia
Ekskreetio: ulosteiden ja virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: intravenoosi
Mikafungiini (C57H71SN9O23) on ekinokandiineihin kuuluva orgaaninen yhdiste. Yhdistettä käytetään lääketieteessä sienilääkkeenä. Mikafungiini kuuluu WHO:n keskeisimpien lääkeaineiden luetteloon.
Ominaisuudet ja käyttö

Mikafungiini on Coleophoma empetri-kotelosienen tuottaman heksapeptidin puolisynteettinen johdannainen. Yhdisteen sienten kasvua estävät ominaisuudet perustuvat 1,3-β-glukaanisyntaasin estoon. Tämän entsyymin inhibitoituessa sienet eivät kykene muodostamaan soluseinänsä rakennusaineeksi beetaglukaania ja solut hajoavat helposti. Mikafungiini tehoaa useisiin sieniin ja homeisiin, muun muassa Candida- ja Aspergillus-sukujen lajeihin. Lääkeainetta voidaan käyttää muuten vaikeasti hoidettavien candidioosien ja aspergilloosien hoitamiseen. Mikafungiini annostellaan ruiskeena suoneen.
Haittavaikutukset

Mikfungiinin aiheuttamia haittavaikutuksia voivat olla pistoskohdan kipu, huonovointisuus, oksentaminen, ripuli ja maksan entsyymiarvojen kohoaminen.
Michael Johnson (jalkapalloilija)

| 0 | 1 | 2 |
| --- | --- | --- |

Henkilötiedot
Koko nimi: Michael Johnson
Syntymäaika: 24. helmikuuta 1988 (ikä 36)
Syntymäpaikka: Urmston, Englanti
Pelipaikka: keskikenttä
Pituus: 183 cm
Junioriseurat
2002–2004 2004–2006: Everton Manchester City
Seurat
| Vuodet | Seura | O (M) |
| 2006–2012 2011–2012 | Manchester City → Leicester City | 37 (2) 7 (0) |
Maajoukkue
| 2007–2008 |  Englanti U21 | 2 (0) |
 Seurajoukkueuran tilastot kattavat vain kansalliset sarjat, päivitetty 25. helmikuuta 2024.  Maajoukkueuran tilastot päivitetty 25. helmikuuta 2024.
Michael Johnson (s. 24. helmikuuta 1988 Urmston) on englantilainen jalkapalloilija, joka pelasi Englannin liigassa kausina 2006–2012. Hänen pelipaikkansa oli keskikentällä.
Johnson pelasi Englannin valioliigassa 37 ottelua Manchester Cityn joukkueessa ja teki niissä kaksi maalia, elokuussa 2007 Derby Countya ja kuukausi myöhemmin Aston Villaa vastaan. Kaudella 2011–2012 hän pelasi lainasopimuksella mestaruussarjassa seitsemän ottelua Leicester Cityn joukkueessa. Hän pelasi Evertonin junioreissa kausina 2002–2004.
Johnson pelasi Englannin alle 16-, alle 19- ja alle 21-vuotiaiden maajoukkueissa yhteensä yhdeksän ottelua.
Aiheesta muualla

Johnson Manchester Cityn virallisilla sivuilla (Arkistoitu – Internet Archive) (englanniksi)
Mike Henry

Mike Henry vuonna 2009.
Mike Henry (s. 1965 Pontiac, Michigan) on yhdysvaltalainen käsikirjoittaja, tuottaja, koomikko ja ääninäyttelijä. Hänet tunnetaan parhaiten Family Guy -animaatiosarjan Cleveland Brownina, jota hän ääninäytteli vuoteen 2021 asti. Henry joutui luopumaan tästä roolistaan piirrossarjassa, koska hän on ihonväriltään valkoinen. Henry on käsikirjoittanut ja tuottanut Family Guyta ja ääninäytellyt sarjan muitakin hahmoja kuten Herbertiä ja Brucea. Henry ja ohjelman luoja Seth MacFarlane perustivat yhdessä spin-off-sarjan The Cleveland Show vuonna 2009. Se keskittyi Cleveland Brownin elämään uuden perheensä kanssa.
Mike Holmgren

Mike Holmgren
Michael George Holmgren (s.15. kesäkuuta 1948 San Francisco, Kalifornia) on yhdysvaltalainen amerikkalaisen jalkapallon päävalmentaja. 8. tammikuuta 1999 Holmgren valittiin NFL -joukkue Seattle Seahawksin historian kuudenneksi päävalmentajaksi. Holmgrenin sopimus Seahawksin päävalmentajana päättyi kauden 2008 runkosarjan jälkeen.
Vuosina 1992–1998 Green Bay Packersia valmentaessaan Holmgren tunnettiin yhtenä koko NFL:n parhaimmista  valmentajista. Eräs Holmgrenin menestyksen takeista onkin todella hyvä pelinrakentajien valmentaminen. Esimerkiksi Pro Football Hall of Fameen valitut Joe Montana, Steve Young sekä tuleva hall of famer Brett Favre ovat olleet Holmgrenin valmennettavina. Super Bowlin Mike Holmgren on voittanut sekä ollessaan apulaisvalmentaja San Francisco 49ersissa että päävalmentaja Packersissä kaudella 1996. Lisäksi Seattle Seahawks pääsi Holmgrenin johdolla Super Bowliin kaudella 2005, mutta hävisi ottelun Pittsburgh Steelersille.
Holmgren toimi Cleveland Brownsin johtoportaassa (team president) kausina 2010-2012.
Mike Holland

Michael Harry "Mike" Holland (s. 9. joulukuuta 1961 Barre, Vermont) on yhdysvaltalainen mäkihyppääjä, joka kilpaili kansainvälisellä tasolla 1980-luvulla ja 1990-luvun alussa.
Holland hyppäsi lentomäen maailmanennätyksen 186 metriä (eli 610 jalkaa) Planicassa 1985. Tämä oli ensimmäinen 600 jalan ylitys. Matti Nykänen rikkoi ennätyksen noin tuntia myöhemmin.
Holland voitti Bischofshofenin maailmancupin kilpailun Keski-Euroopan mäkiviikolla 1988–1989. Hän sijoittui maailmancupin osakilpailuissa toiseksi Planican normaalimäessä maaliskuussa 1984, Harrachovin lentomäessä maaliskuussa 1989 ja Thunder Bayn suurmäessä joulukuussa 1991. Kolmas hän oli Lahden normaalimäessä maaliskuussa 1985.
Holland sijoittui maailmancupin kokonaiskilpailussa kymmenenneksi kaudella 1984–1985. Keski-Euroopan mäkiviikolla hän oli kahdeksas vuodenvaihteessa 1988–1989.
Holland sijoittui Seefeldin MM-kilpailuissa 1985 normaalimäessä kahdeksanneksi ja joukkuemäessä viidenneksi. Hän osallistui Sarajevon 1984 ja Calgaryn 1988 olympialaisiin sijoittuen parhaimmillaan Calgaryssa suurmäen 32:nneksi ja joukkuekilpailun kymmenenneksi.
Mike Holland voitti viisi Yhdysvaltojen-mestaruutta. Myös hänen veljensä ovat olympiatason urheilijoita: Jim Holland mäkihypyssä, Joe Holland yhdistetyssä hiihdossa.